# Springerspanielit ry / Taustaa englanninspringespanielien ulkomuodon jalostustarkastuksesta ja ihanneprofiilista

**Tekijä: Sanna Kavén**

* Ulkomuodon jalostustarkastuksessa koiran rakenne arvioidaan yksityiskohtaisesti.
	+ Pohjautuu rotumääritelmään, jalostuksen tavoiteohjelmassa asetettuihin tavoitteisiin sekä rotukohtaisiin ohjeisiin.
	+ Tehdään vähintään 18kk ikäisille koirille
	+ Tarkastuksen tekee rodulle pätevöitynyt ulkomuototuomari yksin tai kaksi rotujärjestön nimeämää ja Kennelliiton hyväksymää ulkomuodon jalostustarkastajaa yhdessä
* **Ulkomuodon jalostustarkastuksen ohjetta ollaan uusimassa.**
	+ **Kennelliiton sivuilla ei ole nyt lainkaan ohjetta ja sitä odotellaan.**
	+ **Nyt on laadittu pohja ihanneprofiilille, joka kommenteilla yhdistyksen sivuilla. Kommentointiaikaa 10.4.2021 asti. Tavoite lähettää huhtikuun loppuun mennessä Kennelliittoon hyväksyttäväksi ihanneprofiiliksi.**
	+ Tämän jälkeen on vielä työstettävä järjestämisohje sekä edellytykset rotujärjestössä tulla hyväksytyksi ulkomuodon jalostustarkastajaksi sekä hyväksymisen ”prosessi”
	+ Tietoja tarkastuksista ei vielä näe Kennelliiton Tapahtumakalenterista. Yhdistykset vastaavat järjestämiensä tarkastusten tiedottamisesta.
	+ Koiralle tulee tilata ilmoittautumisen hyväksymisen jälkeen ja ennen tarkastukseen osallistumista ennakkolähete jalostustarkastukseen (Omakoira-palvelussa).
	+ Jalostustarkastuksesta tulee ilmoittaa Kennelliitolle 30vrk ennen tarkastusta.
	+ Rotujärjestön jalostustoimikunta kirjaa tulokset Omakoiraan ja ne ovat aina julkisia.
* Tarkastus on avoin roduille, joille on laadittu Kennelliiton hyväksymä ihanneprofiili.
	+ Hyväksytyt ihanneprofiilit listataan Kennelliiton sivuilla
	+ **Ihanneprofiili tulee lähettää siis ensin Kennelliiton hyväksyntään ennen kuin se on voimassa**
	+ Uusi ihanneprofiili tulee julkaista vähintään 30 vrk ennen tarkastusta.
* Jalostustarkastuksen lopputulos on joko suoritettu, hylätty tai keskeytetty.
* Lisäksi koira saa jokaisesta tarkastuksen arviointikohdasta tuloksen, joka voi olla rotukohtaisesti ihanne, hyväksyttävä, ei-toivottava tai hylätty (I, N, E, H).
	+ Hyväksyttävä tarkoittaa kokonaisuuteen suhteutettuna vielä jalostuskoiralle kelvollista tulosta.
	+ Virhe on aina suhteellinen ja valitettavasti ei ole erikseen luokittelua vähäiselle tai vakavalle virheelle. Ne siis suhteutetaan kokonaiskuvan arvioinnissa (kohta 75 Ulkomuodon kokonaiskuva), jossa arvioidaan terveys sekä rodunomaisuus.
	+ Ei-toivottavien ja hylkäävien ominaisuuksien tarkoituksena ei ole välttämättä sulkea koiraa jalostuksesta, mutta ne tulee huomioida yhdistelmien suunnittelussa.
	+ Hylätty arvostelu jossain osiossa johtaa jalostustarkastuksen lopputulokseen hylätty.
		- Hylätty jalostustarkastus ei kuitenkaan estä koiran käyttöä jalostukseen, ellei sitä ole määrätty rodun PEVISA-ohjelmassa.
		- Ulkomuodon jalostustarkastuksessa hylkääviä kohtia ovat esim. terveyteen vaikuttavat liioitellut ulkomuotopiirteet.
		- Koska osa arvosteltavista asioista on AINA suhteellisia ilman tarkempaa ohjeistusta, hylkääväksi ei voi laittaa liian tiukalla tulkinnalla.
* Rotujärjestö määrittelee, mitkä ominaisuudet ovat rodulle ihanteellisia, hyväksyttäviä, ei-toivottavia tai hylättyjä (ihanneprofiili).

**Millä periaattein englanninspringerspanielien ihanneprofiilin pohja on tehty?**

* HYLÄTTY
	+ Sairaalloiset piirteet tai epäterveys
	+ Sininen/harmaa pigmentti
	+ Voimakkaat purentavirheet tai leukojen ongelmat
	+ Erikokoiset, siniset, kaksiväriset tai liian ulkonevat silmät
	+ Silmäluomen pigmentti puuttuu kokonaan
	+ Muut kuin luppakorvat
	+ Muu kuin suora tai kaartuva häntä (esim. korkkiruuvi, häntämutka)
	+ Asennoltaan selän päälle eteenpäin kaartuva häntä
	+ Hännätön tai töpöhäntäinen
	+ Poistetut tai tynkäkasvuiset/sairaat kynnet
	+ Karkea, villava, nyörittyvä tai laatoittuva karva (näitä ei käytännössä ole)
	+ Karvaton tai kaljuja kohtia (ei tarkoita esim. arvesta johtuvaa pientä kohtaa, jossa ei kasva karva vaan sairauteen viittaavaa kaljuutta)
	+ Liikaa pohjavillaa suhteessa peitinkarvaa (esim. kuten pystykorvilla)
	+ Ihossa ei lainkana pigmenttiä
	+ Ei rodunomainen väri
	+ Ulkomuodon kokonaiskuvaltaan
		- Epätyypillinen
		- Epäterve
		- Rotutyypiltään liioiteltu (ns. hypertyyppinen)
	+ Käytös vihainen (myös jos vain koirille) tai pelokas
* Muutoin pyritään noudattamaan vastaavaa linjaa mitä näyttelyissä
* Vaikka yksittäisten ominaisuuksien osalta ei tulisi hylättyä, sen vakavuuden huomioiden hylätty pystytään antamaan kohdassa 75 Ulkomuodon kokonaiskuva, jos
	+ Koira on epätyypillinen
	+ Koira on epäterve
	+ Koira on rotutyypiltään liioiteltu
* Poistettu kokonaan arvosteltavista sellaiset ominaisuudet, joita ei ole rodun ominaispiirteiden vuoksi syytä arvostella
	+ Kallo tasainen korvien välistä (pystykorvilla arvioitava asia)
	+ Eteenpäin tai taaksepäin kallistuneet korvat (pystykorvilla arvioitava asia)
	+ Liian etu- tai pystyasentoiset korvat (pystykorvilla arvioitava asia)
	+ Haja-asentoiset korvat (pystykorvilla arvioitava asia)
	+ Korvien kiinnitys lähellä toisiaan (pystykorvilla arvioitava asia)
	+ Maski
	+ Väreistä ei arvioida onko merle/harlekiini, diluutio tai haalistunut (vain sitä onko rodunomainen väri vai ei)
* Mittauksista suoritetaan jalostustarkastuksessa säkämittaus. Muita mittauksia ei tehdä.­